На основу члана 40. став 7. Закона о локалним изборима („Службени гласник РС”, бр. 129/07, 34/10 – одлука УС ,54/11 и 12/2020), Изборна комисија општине Житиште на седници одржаној дана 10.3.2020. године, донела је

**Р Е Ш Е Њ Е**

УТВРЂУЈЕ СЕ да Савез Војвођанских Мађара -Vajdasági Magyar Szövetség има положај политичке странка националне мањине, у смислу члана 40. ст. 6. и 7. Закона о локалним изборима, на изборима за одборнике Скупштине општине Житиште, расписаним за 26. април 2020. године.

**О б р а з л о ж е њ е**

Изборна комисија општине Житиште је 10.3.2020. године донела Решење о проглашењу Изборне листе Vajdasági Magyar Szövetség-Pásztor István-Савез Војвођанских Мађара-Иштван Пастор

, коју је за изборе за одборнике Скупштине општине Житиште, расписане за 26. април 2020. године поднела Савез Војвођанских Мађара -Vajdasági Magyar Szövetség.  
 Приликом подношења Изборне листе, подносилац је, у складу са чланом 40. став 7. Закона о локалним изборима, приложио и писмени предлог да му се утврди положај политичке странке националне мањине/коалиције политичких странака националних мањина.  
 Увидом у Регистар политичких странака, који води Министарство државне управе и локалне самоуправе, Изборна комисија општине Житиште је утврдила да је Савез Војвођанских Мађара регистрована као политичка странка националне мањине. Разматрајући Статут и Програм политичке странке која је поднела Изборну листу, као и друге материјале које је подносилац доставио уз Изборну листу у вези са својим политичким деловањем, изборна комисија општине Житиште није затражила мишљење националног савета националне мањине и закључила је да су активности подносиоца Изборне листе усмерене пре свега ка представљању и заступању интереса припадника мађарске националне мањине и заштити и побољшању њихових мањинских права, чиме су испуњени услови да му се, у складу са чланом 40. став 7. Закона о локалним изборима, утврди положај политичке странке националне мањине. У складу са наведеним, Изборна комисија општине Житиште је донела одлуку као у диспозитиву овог решења.  
 Упутство о правном средству: Против овог решења може се поднети приговор Изборној комисији општине Житиште у року од 24 часа од дана доношења Решења.

Република Србија

Аутономна Покрајина Војводина

Општина Житиште

Број:I-013-4/2020-25

У Житишту, 10.3.2020. год.

(место) (датум)

**ИЗБОРНА КОМИСИЈА ОПШТИНЕ ЖИТИШТЕ**

М.П.

ПРЕДСЕДНИЦА КОМИСИЈЕ

Светлана Јарић